Craiova Live

Nelson
2026-04-27 19:00 - 20:30 (Europe/Bucharest) | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Craiova: Nelson – Premiera Nationala

Teatrul National Marin Sorescu, Craiova
Strada Alexandru Ioan Cuza 11
luni, 27 aprilie, ora 19:00 acces de la 18:30

NELSON – Comedia care te cucerește.
În familia lui Jacqueline Du Vivier, șefa Baroului din Paris, se pregătește o cină „perfectă”.
O seară în care rafinamentul, orgoliile și dorința de a păstra aparențele se ciocnesc spectaculos de lumea celor care trăiesc după alte principii și alte ritualuri.

Când stilul de viață regal, tradițional și fără nicio grijă gastronomică se lovește frontal de lumea celor care cred cu tărie că pot salva planeta, totul explodează într-un haos delicios.
O comedie efervescentă, cu umor impecabil dozat, ritm nebun și personaje pe care nu ai cum să nu le iubești exact pentru defectele lor.
Un spectacol despre familie, pretenții și… surprizele care apar atunci când toată lumea vrea să pară altcineva.
Râzi. Mult. Și pleci fericit.

Distribuție: MAIA MORGENSTERN, CARMEN TANASE, MIRCEA RUSU, GHEORGHE IFRIM/LUCIAN IFRIM, OLIMPIA MELINTE/ISADORA BALTATEANU, TUDOR ISTODOR/MIHAI MUNTENITA, DENIS HANGANU/CIPRIAN NICULA
Scenografie: MONICA ALINA PADURARU
Traducere: LIDIA MOLLA
Regie: DANIEL HARA
Productie: PRESTIGE ART PRODUCTION

Duelul Tenorilor Craiova
2026-04-27 19:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
DUELUL TENORILOR – Concert extraordinar cu tenorii Ştefan von Korch, George Vîrban şi Mihai Urzicana
27 Aprilie 2026 ora 19:00
Filarmonica Oltenia Craiova
Îndrăgitul tenor Ştefan von Korch invită melomanii din Craiova la „Duelul Tenorilor,” spectacol în premieră, ce va însufleți seara de 27 Aprilie cu canzonete, piese pop-opera şi arii celebre. Evenimentul va fi găzduit la sala Filarmonicii Oltenia, iar alături de tenorul Ştefan von Korch – solist-gazdă, vor fi alte două voci masculine lirice de excepţie: tenorul George Vîrban şi tenorul Mihai Urzicana.
Solistul Ştefan von Korch detaliază: „ concertul este inspirat de tradiţia marilor formule vocale masculine de trio ale lumii, dar va explora şi dincolo de acestea şi va include un repertoriu spumos, de arii şi canzonete celebre, un veritabil „best of”, dintre care nu pot lipsi repere ca „Nessun dorma,” „La Donna e mobile,” sau „O Sole Mio,” dar şi rarităţi lirice, menite să încânte și să emoționeze publicul.”
Concertul va fi o experiență muzicală deosebită ce va bucura sufletul melomanilor cu cele mai cunoscute piese potrivite vocii vedetă a registrului liric – cea de tenor.
Biletele sunt disponibile pe Ticketstore.ro, Biletlateatru.ro, Startickets.ro, Dynamicticket.ro.
Evenimentul face parte din stagiunea Musical Extravaganza, ce aduce repere ale artei lirice mai aprope de public, sub îndrumarea artistică a tenorului Ştefan von Korch.
Despre protagonişti Despre ** Ştefan von Korch – Tenor, solist gazdă **
Tenorul Ştefan von Korch este lunar apreciat de public în postura de solist-gazdă şi coordonator artistic al stagiunii Musical Extravaganza, proiect de pionierat cultural derulat în capitală, cu extensii şi pe scenele din Braşov, Piteşti, Sibiu şi Craiova.
Cu o prezenţă dinamică în viaţa culturală naţională şi nu numai, Ştefan von Korch va fi prezent în luna februarie pe scena Operei Naţionale din Iaşi în „Văduva veselă 2.0,” în regia lui Andrei Şerban.
În 2025 a fost singurul solist român în concertele de mare tradiţie „Los Tres Tenores, ” din America Centrală, alături de solişti din Spania şi Honduras, a debutat la Ateneul Român în „Concert la Curtea Imperială,” a deschis stagiunea Filarmonicii Arad cu „Carmina Burana”, lucrarea sa „semnătură,” în care a şi început anul pe scena Filarmonicii de Stat Transilvania .
Este vocea inconfundabilă pentru linia de tenor din Carmina Burana – un pasaj aflat la limita capacităţilor vocii masculine, prin a cărui interpretare navighează cu o ușurință debordantă. Graţie manierei de interpretare acestei lucrări a fost invitat în peste 40 de spectacole de Carmina Burana, în Filarmonicile şi Instituţiile de cultură din ţară, dar şi peste hotare, în 2024 revenindu-i onoarea de deschide Festivalul Palermo Classica în această lucrare, cu o apariție aclamată în presa din peninsulă şi din România deopotrivă.
Numele său se leagă şi de peste 15 spectacole la Opera Naţională din Bucureşti unde a fost de-a lungul vremii invitat în „Bărbierul din Sevilla,, „Elixirul Dragostei” şi „Falstaff,” dar şi de premiera naţională a operei „I Puritani,” de Vicenzo Belinni, una din cele mai înalte partituri scrise pentru voce masculine.
Anul 2024 l-a încheiat cu apariţii de marcă la Teatrul Naţional de Operetă şi Musical Ion Dacian, la Sala Palatului şi la Filarmonicile din Târgu-Mureş şi Timişoara.
În anul 2023 a fost singurul solist român din turneul China Tour 2023, alături de Orchestra Reino de Aragon din Spania.
A bucurat publicul cu vocea sa în 3 premiere naţionale: „I Puritani” şi „La Sonnambula,” ambele de Vicenzo Bellini, lucrarea vocal-simfonică „Messa di Gloria” de Rossini, dar şi în premiera europeană „Traiano in Dacia.”
În decursul vremii a interpret al rolurile specifice vocii lui din foarte cunoscutele opere: „Rigoletto”, „Bărbierul din Sevilla”, „Elixirul Dragostei”, „Don Pasquale”, pe scenele Operelor din Bucureşti, Cluj şi Iaşi şi este o prezenţă constantă pe scenele filarmonicilor naţionale, „Requiemul” de Mozart, „Oratoriul de Crăciun” de Bach şi „Longesangt” de Mendelssohn.
Pe plan internaţional a concertat la Metropolitan Concert Hall Tokyo, Zhuhai Opera House, Nanjing Poly Grand Theatre şi Chongqing Grand Theatre, Opera Kaiserslautern Germania, Teatro Verdi Padua Italia, Sala de concerte a Academiei de Muzica Zurich, Teatrul National Bratislava.
George Vîrban – Tenor
Tenor apreciat atât pe scenele naţionale cât şi internaţionale, George Vîrban poate fi aplaudat pe scena Teatrului Naţional de Operetă şi Musical Ion Dacian în „Prinţesa Circului,” (regia Beatrice Rancea), „Liliacul” sau „Ţara surâsului.”
Se bucură de frecvente invitaţii şi în instituţii lirice de peste hotare: va încheia sezonul 24/25 în opera Evgheni Onegin la Haifa, iar stagiunea 25/26 aduce colaborări noi în portofoliul său de solist cu teatre de operă precum Opera din Tel Aviv, Opera din Shanghai sau Opera de Stat din Munchen.
Tot în anul 2025 a fost prezent la Metropolitan Opera din New York pentru rolul lui Tamino (cover) în producția „Flautul fermecat,” a susţinut o serie de concerte în Coreea de Sud şi a debutat la Teatrului Aalto din Eseen în rolul Don Ottavio din opera Don Giovanni.
În sezonul 2023/24 a fost membru al ansamblului Teatrului Aalto din Essen, iar din 2019 până în 2021, a fost membru al Studioului de Operă al Operei de Stat din München.
Mihai Urzicana – Tenor
Ca solist de operă, tenorul Mihai Urzicana a câștigat numeroase premii naționale și internaționale: Premiul I la Concursul Național de Interpretare Muzicală Mihail Jora, Premiul I la Concursul Național Opera Start, Premiul II și Premiul Publicului la L’Assoluta Virginia Zeani – The International Grand Prix of Romania – Tg. Mureș, Premiul II – Concursul Internațional Vox Artis – Sibiu și este o prezență constantă pe scenele de concert și pe scenele teatrelor muzicale din țară și străinătate.
Tenorul Mihai Urzicana se bucură de îndrumarea unor personalități ale artei lirice mondiale, precum: Liora Maurer și Lucy Arner – Metropolitan Opera New York, baritonul George Petean și regizoarea Sharon Mohar – Les Maîtres Sonneurs – Franța.
Solist al Teatrului Național de Operetă și Musical „Ion Dacian” din București, tenorul Mihai Urzicana este absolvent de master la Universitatea Națională de Muzică București, al Seminarului Teologic Ortodox Constanța și al Facultății de Teologie, Secțiile Artă Sacră și Pastorală.
Mihai Urzicana este totodată solist al Coralei Armonia din Constanța, ansamblu alături de care a susținut concerte în toată lumea (Anglia, Irlanda, Franța, Italia, Bulgaria, Spania, Ucraina, Serbia, Bosnia, Polonia, Elveția, Israel etc.) și a câștigat Medalii de Aur la competiții mondiale corale din S.U.A, Letonia, Austria, Germania, Rusia.
Despre stagiunea Musical Extravaganza
Concertele au menirea de a oferi publicului bucuria întâlnirii cu nume reprezentative ale scenei lirice, într-un cadru mai restrâns, ce oferă o perspectivă diferită asupra actului artistic faţă de cea de pe impozanta scenă a operei, dar şi de a apropia genul clasic de publicul de toate vârstele. Spectatorii sunt invitaţi să îşi admire soliştii preferaţi într-o atmosferă selectă, completată de un acompaniament de cameră, ce pune în valoare interpreţii într-o lumină caldă şi personală.
Primele două stagiuni Musical Extravaganza, derulate sub îndrumarea artistică a tenorului Ştefan von Korch, au inclus peste 20 concerte de succes, in care au încântat publicul, împreună cu solistul amfitrion: soprana Cristina Maria Oltean, soprana Daniela Bucşan şi Oana Maria Şerban, baritonii Adrian Mărcan, Lucian Petrean şi Fang Shuang, pianistul Alexandru Burcă, acordeonistul Emy Drăgoi, pianista Bogdana Cocîrlea, şi Orchestra Filarmonicii Piteşti – cea mai avangardistă din ţară.

Cineplexx Classics: The Matrix
2026-04-27 19:30 - 21:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Matrix
Pe 27 aprilie la Cineplexx de la ora 19:30 se vede pe marile ecrane filmul The Matrix la un preț special de doar 12 lei/biletul!
Într-o realitate aparent obișnuită se ascunde un adevăr tulburător: lumea pe care o percepem ar putea fi doar o iluzie. Între ceea ce credem că este real și ceea ce există cu adevărat se află Matrix.
Neo, interpretat de Keanu Reeves, este un tânăr programator măcinat de îndoieli, care pornește în căutarea adevărului și ajunge la misteriosul Morpheus, interpretat de Laurence Fishburne. Morpheus îi dezvăluie lui Neo un adevăr șocant: omenirea trăiește, fără să știe, într-o simulare controlată de mașini inteligente.
În The Matrix, alegerea de a cunoaște adevărul vine cu un preț, iar granița dintre iluzie și realitate se destramă. Un film emblematic care te provoacă să te întrebi cât de reală este, de fapt, lumea în care trăim.

THE MOTANS Simfonic
2026-04-28 20:00 - 21:30 | Filarmonica Oltenia, Calea Unirii, nr. 16, Craiova, Dolj, 200585, România
Craiova: THE MOTANS Simfonic
Filarmonica Oltenia, Craiova, Calea Unirii, nr. 16
marți, 28 aprilie, ora 20:00 acces de la 19:00
THE MOTANS Simfonic in premiera la Filarmonica Oltenia pe 28 aprilie. Nu scapa ocazia de a participa la un eveniment in premiera: The Motans, prima oara Simfonic la Craiova. Hiturile pe care le indragesti reinterpretate alaturi de o orchestra!

Finisaj și lansare catalog | Expoziția ”Sortir du noir”
2026-04-29 18:00 - 19:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vă așteptăm miercuri, 29 aprilie 2026, la ora 18:00, la finisajul expoziției personale a artistului Petru Lucaci, „Sortir du noir”. Evenimentul va avea loc în prezența artistului și a curatoarei, doamna profesor universitar Ruxandra Demetrescu.
Cu ocazia finisajului, va fi lansat și catalogul expoziției cu un concept grafic semnat de Serioja Bocsok. Publicația cuprinde reproduceri ale lucrărilor prezentate, alături de textul critic al curatoarei Ruxandra Demetrescu.
Expoziția, care a putut fi vizitată începând cu data de 6 martie, marchează un moment de sinteză și revizitare în cariera unuia dintre cei mai influenți artiști vizuali contemporani din România.Finisajul din 29 aprilie reprezintă ultima ocazie de a parcurge această retrospectivă a seriilor „Clarobscur” și a experimentelor recente.
În viziunea curatoarei, parcursul expozițional urmărește simbolic drumul de la negru către culoare, o „ieșire din negru” care nu este doar formală, ci și spirituală. Această tranziție este marcată de trecerea de la polipticele monumentale dominate de negrul absolut, către noile pânze în care culoarea și lumina se desprind din materie, definind atât o nouă relație între vizual și tactil, cât și un nou capitol în practica artistică a lui Petru Lucaci.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
–-
Petru Lucaci (n. 1956, Arad) este artist vizual, profesor universitar doctor la Universitatea Națională de Arte București, curator și o figură centrală a managementului cultural din România, ocupând din 2010 funcțiile de președinte al Uniunii Artiștilor Plastici din România și director al Revistei Arta. Este absolvent al Institutului de Arte Plastice Nicolae Grigorescu din București, la Departamentul Pictură, în anul 1982. Are un Doctorat în Arte Vizuale cu tema „Despre Negru” susținut în 2006, iar activitatea sa expozițională cuprinde participări la peste 250 de expoziții de grup în țară și în străinătate, precum și peste 45 de expoziții personale. Practica artistică include pictură, grafică, fotografie, obiect/instalaţie, happening şi noile media. În 2004 a primit Ordinul Meritul Cultural în rang de ofiţer categoria C, iar în 2006, Uniunea Artiştilor Plastici i-a decernat Premiul pentru Excelență.

Recital extraordinar Sonata primăverii
2026-04-29 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 29 APRILIE 2026, ORA 19:00 Recital extraordinar SONATA PRIMĂVERII– CRISTIAN PINTILIE (vioară)– MIHAI UNGUREANU (pian)———În program:– Wolfgang Amadeus Mozart: Sonata nr. 26 în Si bemol major– Ludwig van Beethoven: Sonata nr. 5 în Fa major, op. 24, „Sonata Primăverii”– César Franck: Sonata în La major————Inclus în abonament.

Concert Holograf
2026-04-29 19:30 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Holograf te invită la un concert plin de emoție și hituri legendare.
Vino să trăiești live energia unei trupe care a scris istorie în muzica românească.
O seară de neuitat te așteaptă!

––
Din motive independente de vointa noastra, anumite detalii legate de eveniment pot suferi modificari (ora, locatia). Va vom anunta de fiecare data cand acest lucru se intampla si va multumim pentru intelegere.

serArte – prezentări despre artă modernă și contemporană
2026-04-30 18:30 - 20:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
SerArtele revin la Gloriæ Art Gallery cu un nou modul de inițiere!

Organizăm un set de opt „SerArte” – prezentări și dezbateri menite să ofere o introducere accesibilă în istoria artei și în conceptele fundamentale ale artei moderne și contemporane. Este o inițiativă care îmbină educația cu plăcerea, intelectul cu esteticul și informația cu dezbaterea. Sesiuni vor avea un caracter critic, informativ și interactiv, incluzând exemple relevante din arta europeană și americană. Cadrul explicativ va fi livrat de către Valentin Boiangiu, lector principal în Fine Art, cu o vastă experiență internațională.

Întâlnirile vor avea loc la GLORIÆ Art Gallery (str. Macedonski, nr. 49), în zilele de joi, între orele 18:30–20:30 (cu o scurtă pauză), după următorul calendar: 30 aprilie, 7, 14, 28 mai, 4, 11, 18, 25 iunie, între orele 18:30-20:30 (incluzând o scurtă pauză).

Subiectele fiecărui curs SerArte:1. O poveste a artei vestice de la pictura rupestră la secolul al XX-lea (30 aprilie)2. Limbajul vizual – Cum să ne uităm la arta modernă și contemporană (7 mai)3. Desenul ca și metodă de expresie și căutare (14 mai)4. Modernism, modernitate și impactul în societate (28 mai)5. Spiritul revoluționar 1 (4 iunie)6. Spiritul revoluționar 2 (11 iunie)7. Post-Modernism (18 iunie)8. Palimpsest contemporan în arta vizuală (25 iunie)

Taxa de participare: 150 lei/persoană/sesiune. *Ofertă specială pentru toate cele 8 sesiuni: 1000 lei/persoană. Locurile sunt limitate.
Pentru mai multe informații și înscrieri, ne puteți trimite un mesaj.

Iubire dublu distilată
2026-04-30 19:00 - 20:30 | Teatrul pentru copii și tineret Colibri, Calea București, nr. 56, Craiova, Dolj, România
Iubire dublu distilata
Teatrul Colibri Craiova

30 Aprilie 2026 ora 19:00
Într-o gară uitată de lume, în care timpul pare că stă în loc, patru personaje sunt nevoite să petreacă, împreună, o noapte: casiera insolentă și curioasă, bețivul fără parte, dar cu carte, actorul grăbit spre succes și doamna psiholog, al cărei discurs poate fi înțeles doar cu dicționarul în față. Aparent, nu au în comun decât dorința nejustificată de a se agasa unul pe celălat. Dar pe măsură ce orele trec, destinele lor se schimbă radical, iar lucrurile iau o întorsătură așa cum ne place nouă.
De Ion Bogdan Martin. Regia Alin Brancu. Cu Adelina Mihalcea, Emanuel Bighe, Cristina Diaconescu / Livia Taloi, Alin Brancu (toți patru, parte a distribuției unei alte comedii de succes, „Divorț în ziua nunții”).
Recomandat: 12+

Lumina Lina - Grupul Tronos și Ana Nuță
2026-04-30 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
LUMINA LINA
– GRUPUL TRONOS SI ANA NUTA –
30 Aprilie 2026 ora 19:00
Teatrul National „Marin Sorescu’ Craiova
O seară de o profundă încărcătură spirituală te așteaptă alături de Grupul Psaltic Tronos al Catedralei Patriarhale, în concertul „Lumină Lină” – un eveniment ce aduce în prim-plan frumusețea autentică a muzicii psaltice.Dirijorul grupului, Arhid. Mihail Bucă, este una dintre cele mai reprezentative voci ale muzicii bizantine din România, apreciat pentru rigoarea artistică, sensibilitatea interpretării și dăruirea cu care transmite fiecare cântare. Prin viziunea sa, repertoriul psaltic capătă profunzime și forță, iar fiecare apariție devine o experiență intensă și memorabilă. Sub îndrumarea sa, Grupul Tronos a susținut numeroase concerte de succes, fiind recunoscut pentru profesionalism și autenticitate.
Cunoscut pentru armoniile impresionante și pentru forța emoțională a interpretărilor, Grupul Tronos reușește de fiecare dată să creeze o atmosferă solemnă, plină de lumină și liniște interioară. Fiecare cântare devine o rugăciune rostită prin sunet, o chemare la introspecție și la regăsirea păcii sufletești.
Invitată specială este Ana Nuță, a cărei sensibilitate artistică și expresivitate completează în mod armonios această experiență muzicală unică.
„Lumină Lină” nu este doar un concert, ci o trăire – o întâlnire între artă și credință, între glas și suflet, menită să rămână în inimile celor prezenți mult timp după ce ultimele acorduri se sting.

Concert Brahms – dirijor: Cristian Mandeal
2026-04-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
JOI, 30 APRILIE 2026, ORA 19:00 BRAHMSORCHESTRA SIMFONICĂ A FILARMONICII „OLTENIA” DIRIJOR: CRISTIAN MANDEAL SOLISTĂ: OXANA CORJOS (pian)————În program:Johannes Brahms:– Concertul nr. 1 în Re minor pentru pian și orchestră, op. 15– Simfonia nr. 1 în Do minor, op. 68————Inclus în abonament.

Primăvara Ad Libitum 26
2026-05-01 20:00 - 21:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Ad Libitum Voices urcă pe scena Teatrului Național din Craiova, pe 1 mai 2026, cu un concert dedicat iubirii, primăverii și emoției autentice.
Ajuns la al treilea turneu de primăvară, spectacolul „Primăvara Ad Libitum” marchează extinderea turneelor organizate de echipa Ad Libitum Voices, într-un an în care proiectul va ajunge în mult mai multe orașe din România. Romantismul care i-a consacrat ca cel mai viral grup vocal din Europa de Sud-Est se regăsește din plin în acest concert special.
Piese legendare precum „Il Mondo”, “Volare”, sau „Vivo per Lei” sunt reinterpretate într-o manieră unică, inconfundabilă Ad Libitum Voices, într-o seară plină de eleganță, energie și nostalgie.
Biletele VIP – Meet the Talent, cu acces backstage după concert și experiențe foto & video exclusive, sunt în număr limitat.
Acces: 19:15 | Show: 20:00Data: 1 mai 2026Locația: Teatru Național, Craiova
Te așteptăm să sărbătorim primăvara împreună!

Cocoșatul de la Notre Dame
2026-05-03 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Musicalul “COCOȘATUL DE LA NOTRE DAME” vine la Teatrul Național Marin Sorescu din CRAIOVA pe 03 Mai 2026, ora 19.00, dupa reprezentațiile de succes avute pe marile scene Broadway, Grand Via…..
Theater du Soleil Entertainment vă răsfaţă cu o nouă producţie dinamică, plină de culoare şi emoţie. „Cocoșatul de la Notre Dame” redă cu măiestrie una dintre cele mai vechi poveşti, într-un MUSICALLIVE, în care personajele prind viaţă.
Este un show grandios, o adaptare de Sergiu Roban și Iulia Miulescu, un MUSICAL LIVE ÎN LIMBA ROMÂNĂ, momente de dans unice, costume și decoruri de basm, care îi vor purta pe cei mari într-o lume de vis, alături de cele mai îndrăgite personaje:Quasimodo, Frollo, Esmeralda, Phoebus, Clopin …. și multe altele.
Cocoșatul de la Notre Dame este un Musical care te poartă într-o călătorie întunecată și emoționantă printr-o poveste plasată în Parisul Medieval lăsând publicul să plângă la finalul sfâșietor.
De ce nu ar trebui să ratați așa ceva? Vă putem da o mie de motive pentru a fi alături de noi:
Vă mai amintiți de Cocoșatul Quasimodo, clopotarul Catedralei Notre Dame?
Dar de frumoasa Esmeralda din celebrul roman al lui Victor Hugo? Vă e dor de o poveste din Parisul medieval?
Vă așteptăm alături de o echipă de profesioniști. În rolurile principale îi veți putea aplauda pe: Sergiu Roban – Quasimodo, Bogdan Podlovschi /Vasile Filipescu – Frollo, Iulia Miulescu – Esmeralda, Tomer Jack Weissbuch – Phoebus, Victor Valentin Ion – Clopin, Emil Mitrache (Americnu) – Regele Louis, Teodor Ștefan Colea – Frederic/ Jehan/ Povestitor, Diana Maria Colea / Daniela Foiu– Povestitor/ Statuie, Ioana Dragomir / Sofia Sânziana Ivan – Povestitor/ Matroană, Alina Mariana Mirica – Statuie, Doru Ciutacu – Statuie, Radu Brescan – Statuie/Tigan, Petru Schindler – Soldat, Luana Prodea – Înger, Elvira Ioana Bolovan – Țigancă/ Cetățean.
ACCESUL COPIILOR SUB 12 ANI ESTE INTERZIS!
Durata Spectacolului: 120 min cu pauza intre acte de 15 min
Scenariul: Sergiu Roban și Iulia Miulescu
Regia: Elena Nicolau și Sergiu Roban
Coordonator Muzical : Iulia Miulescu
Traducere si Adaptare Versuri: Iulia Miulescu și Sergiu Roban
Coregrafia: Momo Sanno
Mișcare Scenică: Momo Sanno
Scenografia: Elena Nicolau
Costume:Camelia Daniela Banu
Lighting Design: Ion Nicolau
Sound Design: Ion Nicolau
Graphic Design: Studio Graphic Bear

Primăvara - Concert Tudor Gheorghe
2026-05-04 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Primăvara – Concert Tudor Gheorghe
Legenda continuă cu o nouă primăvară de excepție, un concert luminos, exuberant, primăvăratec, cu forța celebrilor salcâmi!
Acest nou concert este desfășurat alături de Corul și Orchestra Concertino și Dirijorul Marius Hristescu.

Corul și Orchestra ConcertinoOrchestrator și Dirijor: Marius Hristescu

Ivanov
2026-05-05 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
de: Anton Pavlovici Cehov
Traducere: Raluca Rădulescu
Regia artistică & director de imagine: Eugen Jebeleanu
Scenografia: Velica Panduru
Muzica: Rémi Billardon
Lighting design și Asistența de scenografie: Sabina Reus
Asistent regie: Ovidiu Cârstea
Producător delegat: Marius Pîrlea
Foto credit: Albert Dobrin
Secretar literar: Haricleea Nicolau
Regizor tehnic: Sorin Gruia
Sufleor: Adrian Țîrcă
Sunet: Emy Guran, Dan Feneșan
Lumini: Alina Mitrache, Marin Tudorache
Video: Florin Chirea, Robert Rusescu
Data premierei: 15 și 16 oct. 2025 / sala Amza Pellea

Spectacol cu scene de nuditate frontală, recomandat persoanelor peste 16 ani

Distribuția:
Monica Ardeleanu
Gabriela Baciu
Alex Calangiu
Ramona Drăgulescu
Iulia Colan
George Albert Costea
Corina Druc
Romaniţa Ionescu
Iulia Lazăr
Geni Macsim
Cătălin-Mihai Miculeasa
Claudiu Mihail
Mircea Mogoșeanu
Raluca Păun
Marian Politic
Vlad Udrescu
Costinela Ungureanu
Cătălin Vieru
Sinopsis
Ivanov (1887) surprinde criza morală și existențială a lui Nikolai Ivanov, un tânăr moșier copleșit de datorii, blocat într-o apatie lucidă, asemenea unui Hamlet provincial. Cândva idealist, el devine conștient de eșecul propriei vieți, dar e incapabil să acționeze sau să-și mai găsească un sens în viață. Căsnicia cu Anna Petrovna, grav bolnavă, se destramă pe fondul indiferenței lui Ivanov față de suferința ei. Într-o atmosferă de provincialism sufocant, zvonuri și ipocrizie, Ivanov caută zadarnic pofta de viață în atracția față de tânăra Sașa. Nici promisiunea unei noi iubiri, nici suferința soției nu îl animă, pentru că adevărata sursă a rătăcirii sale nu se află în împrejurări, ci în propriul spirit epuizat.
Cuvântul regizorului
„Am lucrat prima oară pe textul Ivanov când eram la Masterul de Regie de la Paris pentru că încă de atunci mă intriga drama acestui om și raportarea sa la cei din jurul său, dar s-a întâmplat să montez această piesă abia acum, când am ajuns la vârsta personajului titular.
Vulnerabilitatea lui Ivanov cât și forța autodistrugerii îmi sunt trăiri cunoscute și mă regăsesc în comportamentul său naiv și pasional în același timp. Dorința sa de a se autodepăși, neasumarea iubirii cât și lupta cu propriul demon interior îl împiedică să fie lucid, responsabil, conștient. Ivanov este un « nebun », dar ce înseamnă să fii normal în lumea în care trăim?
Într-o eră a psihologiei de Instagram și a individualismului care ucide orice formă de apartenență, într-o permanentă strategie spre o viață « echilibrată », Ivanovul de azi este sufocat de așteptările și satisfacerea nevoilor celorlalți.
Ivanov nu e un erou. Este un exclus prin definiție, el nu corespunde tiparelor, e un marginalizat emoțional pentru că încă mai crede în plăcerea misterioasă a vieții de a trăi clipa. E, totodată, un alintat și o victimă a propriei existențe, dar și, paradoxal, un călău al celor pentru care simte dragoste carnală, spirituală, familială. Ivanov este o creatură, un suflet zbuciumat de propriile frici și de fantomele trecutului.
În continuitatea căutărilor mele formale actuale, la intersecția dintre teatru și film, și în ambiguitatea expunerii realității între adevăr și ficțiune, am explorat, împreună cu echipa mea de creație și cu actorii și actrițele trupei naționalului craiovean, un concept al deconstrucției dramatice, care să zdruncine mecanismele atât actoricești, cât și tehnice ale unei teatralități clasice.”
Eugen Jebeleanu

„Procesul particularizării lui Ivanov este cel mai riscant și Vlad Udrescu riscă tot, e radical și ofensiv, vulnerabil și cinic. E antierou sau este un monstru? cum declara într-un interviu recent Eugen Jebeleanu. Și una și alta, dar mai ales e un personaj in progess, în de/construcție, el e din familia oamenilor buni care nu pot face bine ai lui Cehov, despre care vorbea Nabokov. E un exces de luciditate în Ivanov, și camera de filmat permite o expansiune în captarea momentelor de (auto)demascare. În actul al doilea, Sașa ia camera și înregistrează spovedania rușinii, este un moment complet, intensitatea cu care Monica Ardeleanu Andone, personajul sonor al spectacolului imaginat de Rémi Billardon, interpretează Imaginer l’ Amour, și dansul lui Ivanov, frumusețe fără sfârșit, năluca unei iubiri, zbor seducător care se termină brusc, viața nouă e doar un vis, și dezvrăjirea este completă, Ivanov e mai aproape de autoderiziune decât de autoiluzionare.”
Daniela Firescu, Ivanov, comedia absurdă, revista Ramuri, nr. 11/2025, pag.15

Cineva care să mă păzească
2026-05-07 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Cineva care să mă păzească – Regia Iris Spiridon
DistribuțiaCostinela Ungureanu
Anca Dinu
Alex Calangiu
Corina Druc
Anastasia Cepoi
Rareș Boureanu
Regia, traducerea textului, versiunea scenică: Iris SpiridonText de: Henry JamesScenografia: Lia DogaruSufleor: Adrian ȚîrcăRegizor scenă: Cristian Norel PetecProducător: Marius PîrleaSunet: George UdreaLumini: Alina Mitrache

Fotograf: Florin Chirea

Durata: 75 min

Sinopsis
O tânără guvernantă ajunge la moșia Bly pentru a veghea doi copii orfani – Miles și Flora. Singură, izolată, legată de o promisiune de a nu deranja niciodată angajatorul ei, ea descoperă curând că lucrurile nu sunt ceea ce par.
Prezențe. Umbre. Priviri care persistă dincolo de margini.
Pe măsură ce vara se întoarce spre toamnă, guvernanta devine convinsă că ceva îi bântuie pe copii – sau poate că ceva deja locuiește în ei. Dar ce anume vede ea, de fapt? Fantome ale trecutului care refuză să plece? Sau propriile ei temeri care iau formă în tăcerea casei?
Între inocență și corupție, între salvare și obsesie, realitatea se destramă fir cu fir. Cine are nevoie de pază? Copiii de fantome? Fantomele de uitare? Sau guvernanta de propria ei minte?
Cineva trebuie să păzească. Dar cine păzește paznicul?

“Fantomele lui Henry James nu au nimic în comun cu vechile fantome violente – căpitanii de vas împroșcați cu sânge, caii albi, femeile decapitate de pe poteci și câmpuri bătute de vânt. Fantomele lui James își au originea în noi înșine. Ele se arată de fiecare dată când sensul ne depășește capacitatea de a-l exprima, de fiecare dată când banalul pare învăluit în straniu.” – Virginia Woolf
Iris Spiridon
Iris Spiridon este regizoare de teatru, scenaristă de film și autoare de carte. A studiat scenografie la Liceul Nicolae Tonitza, respectiv regie de teatru la UNATC, cu licență (2008), masterat (2010) și doctorat (2013) la clasa prof. dr. Alexa Visarion.
A montat spectacole în țară, dintre care amintim : “Povestea personajelor mele pierdute” (Teatrul Dramaturgilor Români), “Ziua în care a dispărut soarele”, “Tărâmul din globul fermecat”, “Psycho” ( Apollo 111, București), “Povestea păsării fără cuib” Teatrul Vasile Alecsandri Iași), “Fereastra secretă” (Teatrul Andrei Mureșanu din Sfântu Gheorghe ), “Do you love me “– un horror romantic (Teatrul Național București), “Hedwig and the Angry Inch” (Point, București), “ And baby makes seven” ( Teatrul German Timișoara).
Co-scenaristă pentru “Luna verde” (2010) și “Ana” (2014), în regia lui Alexa Visarion; semnează scenariul filmului “Un prinț și jumătate” (2018, regia Ana Lungu), în care interpretează un rol principal.
În 2021 a publicat volumul Virusiada Copiilor (Editura Triade, Timișoara), iar în 2024 a publicat
romanul “Așa cum v-am iubit eu” în colecția lui Dan Sociu ( Editura Alchimica, București ).
În prezent se află în pre-producție cu filmul de debut “Regi 3-16:28”, cu al cărui scenariu a obținut finanțare la concursul CNC din 2025.

A douăspezecea noapte
2026-05-07 20:30 - 22:00 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
„A douăsprezecea noapte” de William Shakespeare, în regia lui Florin Liță
O reinterpretare contemporană a uneia dintre cele mai cunoscute comedii shakespeariene, spectacolul explorează relația dintre timp, identitate și iluzia fericirii, într-un univers scenic fluid, unde granița dintre realitate și teatru devine tot mai fină.

Bilete online https://ebilet.tncms.ro/ebilet sau la Agenția Teatrului, Str. A.I.Cuza, nr.11.

Spectacolul va fi prezentat și în cadrul Festivalului Internațional Shakespeare, pe 22 mai.

Echipa:
Scenografia: Maria-Alexandra Ivan
Sound design: Adrian Piciorea
Adaptare text: Diana Tănase
Asistent regie: Diana Petec
Traducerea: Mihnea Gheorghiu
Regia tehnică: Dodu Ispas

Distribuția:
Dragoș Măceșanu
Ramona Drăgulescu
Theodora Bălan
Adrian Tudor
Lucian Vlăsceanu
Bogdan Oprănescu
Petronela Zurba / Diana Petec
Nicolae Vicol
Cătălin-Mihai Miculeasa
Darko Huruială

Sinopsis
Singură, naufragiată și speriată, Viola ajunge într-o țară necunoscută, agățându-se de o singură speranță: că fratele ei, Sebastian, este încă în viață. Pentru a supraviețui, se deghizează și intră în slujba ducelui Orsino sub numele de Cezario, fără să știe că această alegere o va prinde într-un joc al inimilor din care nimeni nu iese neatins.
În Iliria, fiecare iubește pe cine nu trebuie: Orsino o iubește pe Olivia, Olivia se îndrăgostește de Cezario, iar Viola îl iubește, în tăcere, pe Orsino. În jurul lor, lumea nu e niciodată liniștită: Sir Toby, Sir Andrew și Maria trăiesc în ritmul farselor, Malvolio visează la o viață la care nu are acces, iar Feste vede totul fără să judece.
Iliria este o lume în care oamenii se ascund — în spatele măștilor, al orgoliilor sau al dorințelor lor — iar iubirea scoate la iveală exact ceea ce încearcă să ascundă. Uneori ne apropie, alteori ne rătăcește, dar întotdeauna ne expune.
Timpul curge tăcut peste toate acestea. Leagă, încurcă și, în cele din urmă, dezvăluie. Iar când măștile încep să cadă, rămâne doar întrebarea: cine suntem dincolo de ele?

Vă așteptăm să descoperiți un univers în care iubirea, identitatea și aparențele se transformă neîncetat.

* Spectacolul este realizat de Tipografia Hub în coproducție cu Teatrul Național „Marin Sorescu” Craiova, cu sprijinul Distribuție Oltenia – parte din Evryo, partener al Tipografia Hub.

Vast Plains and Goats Fest 5 Craiova 2026
2026-05-08 - 2026-05-09 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
Vast Plains and Goats V revine la Craiova.
Line-up complet:
Vineri:
Craven Idol – UK
DET – Finlanda
scythe/”>Deathly Scythe – Chille/ Germany
Scythe – Ro
Diavol – Ro
Sambata:
Agent Steel – US
Bombarder – Serbia
Necromorbid – Italia
Xenos – Italia
Decease – Ro
Wrathhammer – Ro

YARD SALE: MAREA SHOPPINGĂREALĂ #5
2026-05-09 12:00 - 18:00 | Biergarten, Str. Fraţii Buzeşti nr. 18, Craiova, Dolj, 200381, România
YARD SALE: MAREA SHOPPINGĂREALĂ #5
9–10 mai | 12:00–18:00 Biergarten Craiova
Intră într-o grădină cu vibe vintage, unde timpul curge pe ritm de vinyl Te așteaptă comori ascunse, haine cu poveste, obiecte unice și acel farmec retro pe care nu-l găsești oriunde.Pentru că, deși ai mai participat la astfel de evenimente, al nostru este diferit! Răsfoiește. Descoperă. Ia acasă ceva special. Tombolă cu surprize Intrare liberă pentru vizitatoriVino pentru vibe, rămâi pentru atmosferă

Alma de Tango - Marthin Marcos
2026-05-09 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Alma de Tango – cu Marthin Marcos
Tango-ul nu este doar muzică. Este respirație, destin, dor și pasiune. Născut în cartierele portuare ale Buenos Aires-ului, tango-ul poartă în el spiritul porteño – acel amestec unic de melancolie, forță interioară, eleganță și dor nestins care definește sufletul orașului.
„Alma de Tango” este o incursiune autentică în universul tango-ului argentinian, acolo unde fiecare vers spune o poveste, iar fiecare acord de bandoneón atinge adânc sufletul. Atmosfera Buenos Aires-ului prinde viață prin muzică, ritm și emoție pură.
Marthin Marcos aduce pe scenă esența stilului porteño, interpretând cu intensitate și rafinament tangouri clasice și contemporane. Vocea sa profundă și expresivă redă dramatismul, nostalgia și pasiunea care definesc acest gen muzical. Fiecare interpretare devine o confesiune, fiecare cântec – o poveste trăită.
„Alma de Tango” nu este doar un concert, ci o experiență autentică, o întâlnire cu spiritul Buenos Aires-ului și cu sufletul tango-ului adevărat. Un spectacol dedicat celor care simt muzica dincolo de sunet – în inimă.

Mara Halunga și Cauê De Marinis - Live în grădina Biergarten
2026-05-10 18:30 - 21:00 | Biergarten, Str. Fraţii Buzeşti nr. 18, Craiova, Dolj, 200381, România
Pe 10 mai vă facem cinste cu ceva frumos: Mara Halunga live, pe terasa Biergarten.Ea, româncă, el, brazilian, Mara Halunga și Cauê De Marinis formează, din 2018, un proiect muzical unic în România, ce explorează cu dragoste și fidelitate samba tradițională, bossa nova și alte ritmuri sud-americane, inclusiv prin compoziții proprii, pe care le puteți găsi și pe albumul recent lansat intitulat „Vento Leste” (în traducere, „vânt estic”).Concertul va fi în curte, cu acces liber, însă locurile la mese, limitate cum sunt, se pot ocupa numai prin rezervare prealabilă (pe fb mess sau insta dm Biergarten, nu căutați numere de telefon).

Răscoala
2026-05-12 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
RĂSCOALA – REGIA DRAGOȘ MUȘOIU- REACTOR DE CREAȚIE ȘI EXPERIMENT(16)

Distribuția

Alexandra Caras
Radu Dogaru
Cătălin Filip
Szilárd Gáspár-Barra
Ákos Kerekes
Imecs-Magdó Levente
Victor Muntean
Calița Nantu
Ana Rednic
Paula Maria Seichei
Rita Sigmond
Doru Taloș
Adonis Tanța
Producător: Reactor de creație și experiment
Scenariul de: Alexa Băcanu
După romanul lui Liviu Rebreanu
Regia: Dragoș Alexandru Mușoiu
Muzica: Boros Csaba (actul 1), Danaga (actul 2) și Radu Dogaru („Cine-aș fi putut să fiu”)
Pregătire muzicală: Renata Burcă
Pregătire vocală: Adonis Tanța
Scenografia: Mihai Păcurar
Coregrafia: Sergiu Diță
Ilustrații diagrame: Lucia Mărneanu
Asistență scenografie: Alexandra Conțiu
Sunet și lumini: Cătălin Filip și Alex Maftei
Sonorizare: Radu Boancă
Traducere în limba maghiară: Csog Brigitta
Foto și video afiș: Mihai Păcurar
Durata: 2h20 (fără pauză)
Vârsta: 16+
Producător: Reactor de creație și experiment
Subiect: déjà vu
Gen: musical
Atmosferă: răscolitoare
Atenție! Spectacolul conține scene de violență fizică și sexuală care vă pot afecta emoțional.
Inegalitate socială, manipulare, neîncredere în clasa politică, tensiuni acumulate care așteaptă doar un mic imbold pentru a erupe violent. Este anul 1907, România e tânără, lumea clocotește. Aproape 120 de ani mai târziu, ne uităm înapoi la acest moment cu o senzație incomodă de familiaritate. Lumea din romanul lui Rebreanu, adusă pe scena Reactor aproape ca un act de auto-sfidare, e pestriță, crudă și fascinantă – un strămoș excelent mumificat, care deține cheia identității noastre; care ne poate spune de unde venim și, dacă nu suntem atenți, unde putem ajunge.
Program cultural co-finanțat de Administrația Fondului Cultural Național. Programul nu reprezintă în mod necesar poziția Administrației Fondului Cultural Național. AFCN nu este responsabilă de conținutul programului sau de modul în care rezultatele programului pot fi folosite. Acestea sunt în întregime responsabilitatea beneficiarului finanțării.

PICNIC Craiova 2026
2026-05-15 10:00 - 22:00 | Piața Mihai Viteazul, Craiova, Dolj, România
Craiova, scoate ochelarii de soare, cheful de dans și de festival pentru că PICNIC ajunge în oraș! Între 15 și 17 mai transformăm Piața Mihai Viteazul într-un daytime party cool, cu DJ-i, mâncare delicioasă și o atmosferă de neratat.După ce am cucerit Clujul și Oradea, ajungem și în Craiova.Anunță-ți prietenii și hai să petrecem un weekend memorabil împreună!
Intrarea este liberă. Lineup-ul va fi anunțat în curând.
Eveniment realizat în parteneriat cu Primăria Municipiului Craiova.
Brought to you by Why Not Us. Recomandat de Street FOOD Festival.

Cinemateca: Hamlet
2026-05-15 19:30 - 22:00 | Inspire Cinema Mercur, Calea Unirii, nr. 14, Craiova, Dolj, 200419, România
In luna mai, odata cu revenirea Festivalul International Shakespeare la Craiova , Inspire Cinema readuce pe marele ecran o ecranizare de exceptie a operei lui William Shakespeare: 𝗛𝗔𝗠𝗟𝗘𝗧, in regia si interpretarea lui 𝗟𝗮𝘂𝗿𝗲𝗻𝗰𝗲 𝗢𝗹𝗶𝘃𝗶𝗲𝗿 Premiat la Oscar pentru Cel mai bun film si Cel mai bun actor, filmul impresioneaza prin atmosfera sa gotica , interpretari memorabile si eterna intrebare: A fi sau a nu fi? 𝗣𝗲 𝟭𝟱 𝗺𝗮𝗶 – 𝗜𝗻𝘀𝗽𝗶𝗿𝗲 𝗖𝗶𝗻𝗲𝗺𝗮 𝗠𝗲𝗿𝗰𝘂𝗿 Inspire Cinema te asteapta sa redescoperi pe marele ecran povestea lui Hamlet, Printul Danemarcei.

Titus Andronicus: Renăscut
2026-05-21 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Titus Andronicus: Renăscut (16+) – Festivalul Internațional Shakespeare Craiova 2026
21 Mai 2026; 19:00 – 21:00, Teatrul Național „Marin Sorescu”, Sala Amza Pellea
22 May 2026; 20:30 – 22:30, Teatrul Național „Marin Sorescu”, Sala Amza Pellea
REGIE: Ryunosuke Kimura
ȚARA: Japonia
DURATA: 2h
LIMBA SPECTACOL: Japoneză
SUPRATITRARE: Engleză, Română
Un Băiat străbate lumea lui Titus Andronicus, călăuzit de Corb – o figură care îl întruchipează pe Shakespeare și vocile trecutului.
Sinopsis:
Titus Andronicus înfățișează un ciclu inevitabil al violenței, alimentat de o logică a răzbunării moștenită din trecut. Din fiecare vărsare de sânge se naște alta, iar onoarea și dreptatea devin de nedespărțit, ținând omenirea captivă într-un cerc fără sfârșit. În Titus Andronicus: Renăscut, această tragedie este imaginată ca o călătorie. Un Băiat străbate lumea lui Titus Andronicus, călăuzit de Corb – o figură care îl întruchipează pe Shakespeare și vocile trecutului. Trecând prin episoade de cruzime și devastare, ei devin martori ai felului prin care violența se transmite din generație în generație. În centrul tragediei se află sângele. El nu mai aparține unor trupuri individuale; se adună ca memorie, impregnează lumea și îi acuză în tăcere pe cei care îl varsă. Răzbunarea încetează să mai fie un răspuns la nedreptate și devine un mecanism autonom din care nimeni nu poate scăpa. În fața acestei logici moștenite, spectacolul încearcă să asculte o voce care străbate culturile și epocile. Tradiții precum Noh, Rakugo sau ritualurile comunitare nu apar aici ca simple simboluri culturale, ci ca expresii ale unui impuls profund uman: acela de a-i elibera pe morți din cercul obsesiei, de a relativiza nebunia omenească și de a transforma doliul într-o formă de vindecare împărtășită. Titus Andronicus: Renăscut evocă ideea unei renașteri a spiritului uman. „Renăscut” înseamnă, deopotrivă, reînnoirea tragediei lui Shakespeare și o călătorie comună alături de Băiat, invitând publicul să își imagineze un viitor dincolo de sânge.
Distribuție & Echipă artistică
Titus Andronicus – Tsunao Yamai (actor Nō) | Lavinia – Haruka Haruna | Tamora – Miki Takii | Saturninus – Go Kijima | Bassianus – Mark Yudai Iwasaki | Lucius – Rion Yanagimoto | Martius – Ryo Morimoto | Quintus – Wataru Uenoyama | Mutius – Natsuyama Tatsumoto | Marcus – Seiji Miyagawa | Aaron / Zeul Răzbunării – Motohisa Harashima
Echipa artistică
Autor: William Shakespeare | Traducere: Kazuko Matsuoka | Adaptare: Ryunosuke Kimura | Regie: Ryunosuke Kimura | Scenografie: Izumi Matsuoka | Costume: Maya | Lighting design: Naoyoshi Negoro | Video design, AI și Video Direction Integration: Ryunosuke Kimura | Muzică și sound design: Koji Ozono | Compoziție muzicală: Masahiro Hiramoto | Coregrafie: Ami Rokuhara
Compania de Teatru KAKUSHINHAN este o companie japoneză de artele spectacolului, fondată de regizorul Ryunosuke Kimura. Pornind de filosofia de a „crea cuvinte și forme de expresie care vor continua să trăiască peste 400 de ani”, compania valorifică operele lui William Shakespeare pentru a crea un teatru care intră în rezonanță cu societatea contemporană. În loc să trateze opera lui Shakespeare ca pe o moștenire a trecutului, KAKUSHINHAN o privește ca pe un text viu, care reflectă emoțiile și experiențele prezentului. Printr-o interpretare atentă a textului, compania aduce împreună forme diverse – de la teatrul Nō la operă, dans, artă contemporană și expresii generate cu ajutorul inteligenței artificiale. Demersul pornește de la o întrebare centrală: dacă Shakespeare ar trăi astăzi, ce ar spune lumii? Ancorată în cultura japoneză, dar animată de o perspectivă internațională, KAKUSHINHAN creează punți între clasic și contemporan, între Est și Vest, între corp și limbaj, între tehnologie și teatralitate. Prin aceaste practici transdisciplinare, creează spectacole care depășesc granițele și vorbesc unui prezent global împărtășit.

Multisenzorial: Tribute to Coldplay & Imagine Dragons
2026-05-24 18:00 - 19:00 | Filarmonica Oltenia, Calea Unirii, nr. 16, Craiova, Dolj, 200585, România
Tribute to Coldplay & Imagine Dragons

24 mai 2026, 18:00
Filarmonica Oltenia Craiova

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din magia melodiilor binecunoscute ale trupelor Coldplay și Imagine Dragons aduse la viață de artiști talentați la Filarmonica Oltenia din Craiova, toate sub strălucirea a mii de lumânări.

Informații Generale
📍 Locație: Filarmonica Oltenia, Craiova
🗓️ Data și ora: 24 mai 2026, ora 18:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🚫 Vârsta minimă: 8 ani sau mai mare
Program
🎼 Clocks
🎼 A Sky Full of Stars
🎼 Yellow
🎼 Demons
🎼 Hymn For the Weekend
🎼 Natural
🎼 Paradise
🎼 Radioactive
🎼 The Scientist
🎼 Something Just Like This
🎼 Adventures of a Lifetime
🎼 Fix You
🎼 Believer
🎼 Viva la Vida
⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯
Informații Importante
☝🏻 Evenimentele Multisenzorial sunt concepute pentru a stimula mai multe simțuri – vizual, auditiv și olfactiv. În sală vor fi prezente parfumuri ambientale utilizate pentru a completa atmosfera artistică. Dacă știți că aveți alergii sau sensibilități la anumite mirosuri, vă rugăm să țineți cont de acest aspect înainte de achiziția biletelor.
🕯️ Vă rugăm să rețineți că toate lumânările din producția noastră sunt cu mecanism electric, din motive de siguranță.
🎟️ Biletul își pierde valabilitatea odată cu începerea evenimentului. Încercăm întotdeauna să acomodăm întârzierile atunci când acest lucru nu afectează experiența celorlalți spectatori sau desfășurarea evenimentului. Totuși, ne rezervăm dreptul de a interzice accesul după începerea concertului sau de a vă redirecționa către o altă categorie de locuri, dacă este necesar. Întârzierea la spectacol nu dă dreptul la rambursarea biletului și nici la utilizarea acestuia la o reprezentație ulterioară.
💸 Evenimentele folosesc un sistem de prețuri dinamice. Costul biletelor poate fluctua în funcție de cerere și disponibilitate. Prețurile nu pot fi ajustate ulterior achiziției.
*Componența artiștilor poate suferi modificări din motive ce țin de programul artistic, disponibilitate sau situații neprevăzute, fără ca acest lucru să afecteze desfășurarea concertului.

Multisenzorial: Tribute to ABBA & Queen
2026-05-24 20:00 - 21:00 | Filarmonica Oltenia, Calea Unirii, nr. 16, Craiova, Dolj, 200585, România
Tribute to ABBA & Queen

24 mai 2026, 20:00
Filarmonica Oltenia Craiova

✨ Experimentați farmecul concertelor „Multisenzorial”, unde locații impresionante din România sunt transformate în scene fascinante pentru un eveniment muzical captivant. Aceste concerte oferă o experiență multisenzorială unică, invitând publicul să se scufunde într-o atmosferă unde lumina lumânărilor și puterea muzicii se contopesc pentru a crea o experiență de neuitat. Fiți parte din magia melodiilor binecunoscute ale trupelor ABBA și Queen aduse la viață de artiști talentați la Filarmonica Oltenia din Craiova, toate sub strălucirea a mii de lumânări.
Informații Generale
📍 Locație: Filarmonica Oltenia, Craiova
🗓️ Data și ora: 24 mai 2026, ora 20:00
⏳ Durata: Concertul durează 60 de minute (porțile se deschid cu 30 minute înainte de începerea concertului)
🚫 Vârsta minimă: 8 ani sau mai mare
Program
🎼 Dancing Queen
🎼 Don’t Stop Me Now
🎼 The Winner Takes it All
🎼 Mama Mia
🎼 Chiquitita
🎼 I Want to Break Free
🎼 Super Trouper
🎼 Money money money
🎼 Love of My Life
🎼 Bohemian Rhapsody
🎼 Take a Chance
🎼 Show must go on
⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯
Informații Importante
☝🏻 Evenimentele Multisenzorial sunt concepute pentru a stimula mai multe simțuri – vizual, auditiv și olfactiv. În sală vor fi prezente parfumuri ambientale utilizate pentru a completa atmosfera artistică. Dacă știți că aveți alergii sau sensibilități la anumite mirosuri, vă rugăm să țineți cont de acest aspect înainte de achiziția biletelor.
🕯️ Vă rugăm să rețineți că toate lumânările din producția noastră sunt cu mecanism electric, din motive de siguranță.
🎟️ Biletul își pierde valabilitatea odată cu începerea evenimentului. Încercăm întotdeauna să acomodăm întârzierile atunci când acest lucru nu afectează experiența celorlalți spectatori sau desfășurarea evenimentului. Totuși, ne rezervăm dreptul de a interzice accesul după începerea concertului sau de a vă redirecționa către o altă categorie de locuri, dacă este necesar. Întârzierea la spectacol nu dă dreptul la rambursarea biletului și nici la utilizarea acestuia la o reprezentație ulterioară.
💸 Evenimentele folosesc un sistem de prețuri dinamice. Costul biletelor poate fluctua în funcție de cerere și disponibilitate. Prețurile nu pot fi ajustate ulterior achiziției.
*Componența artiștilor poate suferi modificări din motive ce țin de programul artistic, disponibilitate sau situații neprevăzute, fără ca acest lucru să afecteze desfășurarea concertului.

Black Party - Ian
2026-05-28 21:00 - 23:00 | Dolj
Craiova: Black Party – Ian

Crush Jungle , Craiova
Strada Mihai Viteazu 16A, Craiova
joi, 28 mai, ora 21:00

Pregătește-te pentru o noapte exclusivistă și plină de energie: BLACK PARTY la Crush Jungle, alături de Ian!
Dress code: ALL BLACK
Vibe: fără limite

Ian vine să rupă scena cu stilul lui inconfundabil și cu hituri care definesc noul val. Dacă știi “Black Party”, știi deja că noaptea asta nu e pentru oricine — e pentru cei care simt muzica, trăiesc intens și nu stau pe margine.

Jungle vibes + lumini
Cocktailuri reci, atmosferă încinsă

Îmbracă-te în negru. Vino pregătit. Pleci schimbat.

Minorii sunt obligați să se prezinte însoțiți de un acord parental redactat în formă scrisă.

Tango Meets Opera
2026-05-30 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Tango Meets Opera Craiova | special guest – Hector Lopez Mendoza
TANGO MEETS OPERA ( Gala de Tango Argentinian) – este spectacolul de tango pe care vi-l propunem pentru seara de 30 mai, in minunata sală a Filarmonicii Oltenia din Craiova.
Avem bucuria să aducem in fața dumneavoastră un concept de spectacol inedit și savuros în acelasi timp, care îl are in centru pe tenorul de talie internațională, HECTOR LOPEZ MENDOZA.

O voce puternică și rafinată , vă invită să ascultați cele mai frumoase lucrări ale genului, un omagiu adus muzicii de tango argentinian în toată splendoarea lui. Vă dezvăluim că indrăgitul tenor a făcut cunoștință cu muzica de tango argentinian din tinerețe, așadar suntem onorați de a-l avea alături si de a ne bucura împreună de fascinantul tango argentinian.

Veți regăsi în repertoriul orchestrei celebrele tango-uri care au sedus generații întregi, un tur de forță prin cele mai frumoase lucrări ale epocii de aur și până la misteriosul tango nuevo al lui Astor Piazzolla, dar si din perioada de aur a tango-ului argentinian.
„Cluj Tango Orchestra” este formată din muzicieni români profesioniști, membrii ai Operei Naționale din Cluj-Napoca, Opera Maghiară, Colegiul de Muzică „Sigismund Todută” si ai Academiei Naționale de Muzică „Ghe. Dima”.
Aceasta concertează in parteneriat cu Opera Națională Română din Cluj-Napoca și cu Ambasada Republicii Argentina în România.
Cu o vastă experiență scenică, atât pe scenele Filarmonicilor din țară, cât și a festivalurilor de tango argentinian din România și din străinătate, aceștia aduc, în fața publicului larg, magia muzicii de tango argentinian, devenind un etalon al acestui gen muzical in România.

Invitat special:
HECTOR LOPEZ MENDOZA – tenor
Tenorul Hector Lopez Mendoza și-a început studiile la Conservatorul Național de Muzică din Ciudad de Mexico, unde a studiat violoncelul, saxofonul, dirijatul și vocal (sub îndrumarea profesorilor de canto Francisco Araiza și Irma Gonzalez). A obținut o bursă de la SIVAM (Societatea Internațională pentru Valori Artistice Mexicane), care i-a oferit oportunitatea de a studia cu maeștri precum Renata Scotto, Enrique Patrón, Teresa Rodriguez, Nico Castel, Denise Massé și Joan Dornemann. A cântat în Mexic, Statele Unite, Spania, Italia și în alte țări cu dirijori precum Plácido Domingo, Enrique Patrón, Alfredo Silipigni, Enrique Ricci, Cristian Mandeal și Christian Badea.
În 2003, a câștigat Concursul Internațional de Canto Carlo Morelli, obținând o bursă pentru Portland Opera Performance Institute, unde a lucrat cu Tito Capobianco, Justino Díaz, Shirley Verret, Daniel Orlando și David Lofton, printre alții.
Profesorii săi de la Academia alla Scala din Milano au inclus pe Dante Mazzola, Enza Ferrari, Umberto Finazzi și Marco Gandini.
În 2004, la invitația renumitului tenor român Ludovic Spiess, a început să lucreze la Opera Națională din București, unde a fost invitat de atunci și a debutat în Europa în „La traviata”.
A fost, de asemenea, un oaspete regulat la Opera Națională din Moldova, Chișinău, la Opera na Zamku (în Szczecin, Polonia), la Orchestra Radio București, la Filarmonica George Enescu și în alte locuri. În plus față de studiile cu Spiess la București, a studiat și cu Cornel Stavru, alt mare tenor român, și a participat la cursuri de măiestrie cu Viorica Cortez, Ion Piso, Ionel Pantea, Eduard Tumagian, Nelly Miricioiu, Kaludi Kaludov și Sorina Munteanu.

CLUJ TANGO ORCHESTRA
IRINA INDREI – pian (Colegiul de Muzică” Sigismund Toduţă” și Opera Maghiară Cluj-Napoca)
Absolventă a Academiei Naționalede Muzică din Cluj-Napoca, cu o activitate scenică diversă, iubitoare a muzicii de tango și pasionată a lucrărilor de Astor Piazzolla, Irina este „motorul” armonic si ritmic al orchestrei. Este un instrumentist complet, cu o bogată experiență scenică, actualmente fiind profesor titular la Colegiul de Muzică „S. Toduță”, catedra pian și pianist corepetitor la Opera Maghiară Cluj-Napoca, deasemenea doctorandă a Academiei de Muzică „ Gheorghe Dima „ in specializarea Muzică de Tango Argentinian .
Aranjamente pian – Julian Agustin Caeiro (aranjor al Filarmonicii del Tango BsAs) , Iulia Merca ( Opera Națională Romănă Cluj-Napoca si Wim Wurman(Catedra de Tango din Rotterdam-Olanda).
SORIN ROBERT INDREI – bandoneon
Absolvent al Facultății de Muzică din București, membru fondator al Asociației „Cluj Tango Orchestra”, Robert este primul român care cântă la bandoneon în cadrul unei orchestre. Se specializează în mod constant în arta bandoneonului, fiind cursant al profesoarei Yvonne Hahn – Franța și al maestrei Adelin Pais – Argentina, având o evoluție frumoasă în ultimii ani pe scenele festivalurilor de tango argentinian din România. De peste 6 ani este muzicianul care se ocupă de management-ul orchestrei, cu un număr impresionant de peste 170 de concerte puse in scenă în toată țara.
EMANUEL ELCEAN – contrabas ( Academia de Muzică Cluj-Napoca)
Licențiat în contrabas la Academia Națională de Muzică ”Ghe. Dima” din Cluj-Napoca, este un obișnuit al scenelor și al sălilor de concerte încă din perioada liceului. Cu o tehnică frumoasă și precisă, acesta împlinește suportul armonic al orchestrei. Spune despre el ca nu și-ar mai vedea viața altfel decât alături de contrabasul lui.
Colaborator al unor Filarmonici de renume internațional precum „Filarmonica de stat Transilvania „ , „,Filarmonica de Stat Sibiu „ , „,Filarmonica Brasov” sau „ Filarmonica de stat Târgu Mureș „, Emanuel este un pilon de bază al orchestrei noastre de tango. Deasemenea face parte și din Orchestra Regală de Tineret.
ADRIAN LUP – violoncel ( Colegiul de Muzică „ Sigismund Toduță- Cluj Napoca)
Începe studiile instrumentului la vârsta de 9 ani. A absolvit Liceul de Muzică „Sigismund Toduță” din Cluj-Napoca, precum și studiile universitare și de master în cadrul Academiei Naționale de Muzică „Gheorghe Dima” din Cluj-Napoca. Pe parcursul formării sale artistice a studiat cu profesori precum Gabriel Rîpă și Maria Mărginean, beneficiind totodată de îndrumarea artistică a violoncelistului Octavian Lup. A participat la numeroase masterclass-uri susținute de violonceliști de renume, printre care Marin Cazacu.
Activitatea sa artistică include colaborări cu orchestre precum New Hope Orchestra și Young Famous Orchestra, precum și o colaborare de doi ani cu Filarmonica de Stat Satu Mare. Este laureat al mai multor concursuri naționale și internaționale și participant la olimpiade de specialitate. În prezent activează ca profesor de violoncel la Liceul de Muzică „Sigismund Toduță” din Cluj-Napoca.
SARA VĂDAN – Vioară ( Colegiul de Muzică „Sigismund Toduță)

In ciuda vârstei fragede, tânăra violinistă este recunoscută la nivel național ca un artist cu o interpretare matură si cu o trăsătură violonistică cu totul specială, aspecte care o fac să fie prezentă pe scenele importante alături de artisti de talie națională si internațională.
Este concertmaestru al Orchestrei Simfonice a Colegiului de Muzică „Sigismund Toduță” și membră a Orchestrei Regale de Tineret a Filarmonicii de Stat Transilvania, precum și a Orchestrei Junior din cadrul proiectului Tinerimea Română.
A susținut concerte și recitaluri în numeroase proiecte artistice și festivaluri, printre care concerte la Konzerthaus Berlin alături de YMTE Symphony Orchestra sub bagheta dirijorului Sebastian Weigle, apariții cu SoNoRo Musikland String Orchestra dirijată de Diana Ketler, recitaluri în cadrul programului SoNoRo Interferențe, precum și concerte ca solistă alături de Orchestra de Cameră Cluj și Orchestra Simfonică a Colegiului de Muzică „Sigismund Toduță”. A participat, de asemenea, la Festivalul Mozart, la proiectul Young Famous Orchestra și la recitaluri în cadrul masterclassului IconArts de la Brașov.

Este laureată a numeroase concursuri naționale și internaționale, printre care Concursul Internațional „Città di Massa”, Concursul Național „Lira de Aur”, concursurile „Timotei Popovici”, „Do-Mi-Sol”, „Viva la Musica”, „Șansă Egală”, „Tinere Talente”, „Ada Ulubeanu” și concursul internațional „Master of Strings”. A fost distinsă cu Bursa SoNoRo Interferențe (2025) și este câștigătoare a Galei de excelență „10 pentru Cluj” la categoria Arte individuale.

TANGO MEETS OPERA este marcă înregistrată a Asociației Cluj Tango Orchestra.
Gazda acestui spectacol este FILARMONICA OLTENIA CRAIOVA, un pol de cultură al orașului care nu mai are nevoie de prezentare.
Vor dansa pentru dumneavoastră Ramona Cristina-Ghiță si Baluse Zardi de la Asociația Tango Craiova. Un cuplu de dansatori absolut spectaculosi, efervescenti si cu o tehnică impecabilă. Asociația Tango Craiova ia naștere la inițiativa instructoarei de tango Ramona Cristina-Ghiță, astfel Craiova intră in clubul de elită al școlilor de tango argentinian din România, punând pe harta tarii excelența in interpretarea scenică a tango-ului argentinian.
Bilete online pe platforma iabilet.ro si la Casieria Filarmonicii Oltenia!
Minorii au acces gratuit la acest spectacol dacă sunt însoțiți de un adult plătitor de bilet.
Tango-ul argentinian face parte din patrimoniul cultural imaterial UNESCO și este considerat un fenomen universal.
Vă așteptăm cu drag in povestea noastră de tango argentinian!

Bani din cer
2026-06-02 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Turneul Aniversar Bani din cer 25 de ani ajunge în Craiova!
Aparținând dramaturgului englez Ray Cooney, piesa a fost pusă în scenă în 2001, la Teatrul de Comedie, de Horațiu Mălăele.
Vedetele de atunci erau George Mihăiță și Virginia Mirea. Astăzi, cele două personaje sunt înlocuite de Mihai Bendeac și Mihaela Teleoacă.
Henry, un contabil căruia îi pică bani din cer, își surprinde soția, întorcându-se acasă cu o geantă plină de bani. Întâmplarea fericită îl determină pe Henry să schimbe radical viața familiei. Mihaela Teleoacă joacă extraordinar rolul soției, Jane Perkins, redând, printr-o cavalcadă de nuanțe, problema consumului de alcool cu care aceasta se confruntă.
Mihai Bendeac intră perfect în rolul lui Henry și ne amintește de absolventul de teatru de odinioară: trăiește sincer – dramatic situațiile prin care trece, consecință fiind comicul ivit.
Bani din Cer răspunde unor mari frământări ale umanității: este de ajuns să te îmbogățești material, pentru a sărăci, cu totul, spiritual; pentru a uita cine ești? În această comedie întâlnim tipologii umane obișnuite puse într-o situație neprevăzută, pilduitoare fără a moraliza, plină de înțeles fără să dea răspunsuri directe. BANI DIN CER este încă o dovadă că râsul poate trezi conștiințe.
“Într-o lume nimicită de conflicte religioase, interetnice, inter-nu-mai-știu-cum, într-o lume măcelărită de prostie și incultură, singura soluție pământean-tămăduitoare ar fi lumina Spiritului. Știut fiind că și Comedia este chiriașă pe viață în Casa Spiritului, având convingerea că râsul va mântui lumea propunem acest spectacol a cărui singură mare virtute este Umorul” – Horațiu Mălăele

Autor: Ray Cooney
Traducere: Gheorghe Lăzărescu
Regie: Horațiu Mălăele
Scenografie: Puiu Antemir
Producător: Teatrul de Comedie
Durată: 1h 30 min fără pauză
Distribuție
Mihai Bendeac
Mihaela Teleoacă
Dragoș Huluba
Delia Nartea
Șerban Georgevici
Marius Drogeanu
Vlad Drăgulin
Liviu Pintileasa
